Diari Oficial de la Generalitat Valenciana


Sumari del DOGV 9730, del 22-11-2023 (2023/11583)

RESOLUCIÓ de 25 d'octubre de 2023, de la Presidència del Consorci Hospital General Universitari de València (CHGUV), per la qual es convoquen proves selectives d'accés de personal a places del grup A/subgrup A2, logopeda (CO/68/22), i s'aproven les seues bases específiques, en el marc de l'oferta d'ocupació pública 2021 d'aquesta entitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9730

Data del DOGV
:   22-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11835


Data del document
:   25-10-2023

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 25 d'octubre de 2023, de la Presidència del Consorci Hospital General Universitari de València (CHGUV), per la qual es convoquen proves selectives d'accés de personal a places del grup A/subgrup A2, logopeda (CO/68/22), i s'aproven les seues bases específiques, en el marc de l'oferta d'ocupació pública 2021 d'aquesta entitat. [2023/11095]  
Per Resolució de la presidència del Consorci Hospital General Universitari de València -d'ara en avant, CHGUV-, de 25 de maig de 2022, publicada en el DOGV núm. 9351, de 31 de maig de 2022, i modificada mitjançant resolucions de 28 d'octubre i 13 de desembre de 2022 (DOGV 9351, 31 de maig, i núm. 9465, de 8 de novembre de 2022, respectivament), s'aprova l'oferta d'ocupació pública de l'any 2022 i s'adapten les ofertes d'ocupació pública del CHGUV aprovades i pendents de convocar en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, entre les quals s'inclou l'oferta d'ocupació pública de 2021. En aquesta oferta d'ocupació es reflectixen les necessitats de recursos humans les convocatòries dels quals s'autoritzen per a la seua provisió, mitjançant personal de nou ingrés.  
Aquest procediment selectiu es regix per les bases generals reguladores dels processos selectius d'ingrés o accés de personal al CHGUV, aprovades amb data 18 de juny de 2021, mitjançant resolució d'aquest mateix òrgan, i publicades en el DOGV núm. 9127, de 14 de juliol de 2021.  
La base quarta de les esmentades bases generals preveu l'aprovació i publicació en el Diari Oficial de la Generalitat Valenciana de les bases específiques que regulen els processos selectius de les corresponents convocatòries, dels programes selectius i, si fora necessari, pel sistema d'accés previst, del barem de mèrits al qual s'haja de subjectar el procés. Tot això, mitjançant resolució de la presidència del CHGUV, bé com a annex de les corresponents convocatòries o bé de manera independent.  
Les presents bases han sigut objecte de negociació en el si de la Comissió de Personal, regulada en l'article 8 del V Conveni col·lectiu del CHGUV, en sessió del 20 de gener de 2023.  
En conseqüència, la presidència del CHGUV, en exercici de les competències de les quals disposa, en els termes que preveu l'article 13 dels seus estatuts refosos i en l'apartat 1.2 de l'Acord del Consell de Govern i del president del Consell, de 10 de maig de 2022 (DOGV 9354, 03.06.2022), pel qual es deleguen atribucions en matèria de personal, de contractació administrativa i gestió econòmica en diversos òrgans del CHGUV, resol:  
  
Primer  
Convocar proves selectives per a cobrir l'accés a 2 places de logopeda, grup A/subgrup A2, pel torn lliure, que s'indiquen en l'annex I a la present resolució.  
  
Segon  
Aprovar les normes o bases específiques per les quals es regirà l'esmentada convocatòria, que figuren com a annex II d'aquesta resolució.  
  
Tercer  
Aprovar el temari d'aquesta convocatòria, així com el barem de mèrits aplicables a la fase de concurs d'aquests, que consten com a annexos III i IV respectivament.  
  
Contra aquesta resolució, les persones interessades poden interposar, potestativament, un recurs de reposició davant de la presidència del CHGUV en el termini d'un mes, a comptar des de l'endemà de ser publicada en el Diari Oficial de la Generalitat Valenciana (DOGV), i acabarà en el mateix dia del mes següent a aquell en què s'haja publicat o, directament, una demanda en impugnació d'actes administratius en matèria laboral en el termini de dos mesos comptats des de l'endemà de la seua publicació, davant dels jutjats de l'ordre jurisdiccional social, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 69 i 151 de la Llei 36/2011, de 10 d'octubre, reguladora de la jurisdicció social. Tot això, sense perjuí de la interposició de qualsevol altre recurs que s'estime convenient.  
  
València, 25 d'octubre de 2023.- El president del CHGUV i conseller de Sanitat: Marciano Gómez Gómez.  
  
  
  
Annex I  
Convocatòria CO/68/22 - Logopeda  
  
Núm. de plaça Grup  
36822 A/A2  
75580 A/A2  
  
  
  
  
Annex II  
Bases específiques  
  
Índex   
Base primera. Objecte i contingut  
Base segona. Requisits específics de les persones aspirants que s'afegiran als que s'establixen en la base general 5  
Base tercera. Sol·licituds de participació. Forma, termini i lloc de formalització  
Base quarta. Taxa per drets d'examen i entitat bancària col·laboradora  
Base quinta. Documentació que s'haurà d'acompanyar a la sol·licitud en supòsits especials  
Base sexta. Admissió d'aspirants  
Base sèptima. Estructura i organització del procés selectiu  
Base octava. Desenvolupament del procés selectiu  
Base novena. Informació i publicitat d'actes i acords  
  
Base primera. Objecte i contingut  
Aquests bases tenen per objecte regular, juntament amb les bases generals aprovades mitjançant Resolució de la presidència del CHGUV, de 18 de juny de 2021, el procés selectiu d'accés o ingrés per a cobrir 2 places vacants del grup A/subgrup A2, logopeda, pel torn lliure, mitjançant el sistema de concurs oposició.  
Les referències expresses a disposicions normatives que contenen les bases generals esmentades s'entendran realitzades a la vigent en cada moment.  
  
Base segona. Requisits específics de les persones aspirants que s'afegiran als que establix la base general 5.  
Les condicions per a l'admissió a les proves s'han de reunir en el moment de finalització del termini de presentació de sol·licituds i s'han de mantindre durant tot el procés selectiu fins al moment de la presa de possessió.  
1. Les persones candidates hauran de posseir dins del termini de sol·licituds especificat en aquesta convocatòria, o tindre complides les condicions per a obtindre'l, el títol de diplomat o diplomada universitari en Logopèdia o títol oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a la categoria. En el cas de titulacions obtingudes en l'estranger, cal estar en possessió de la credencial que n'acredite l'homologació.  
2. En qualsevol moment del procés, tant l'òrgan de gestió com la comissió de selecció podran requerir a les persones candidates que acrediten de manera fefaent els requisits exigibles o qualsevol altra circumstància consignada en la sol·licitud de participació o en la documentació aportada. La constatació de l'existència d'inexactituds o falsedats comportarà per a la persona a qui beneficien l'exclusió del procediment selectiu o la nul·litat de la seua participació en aquest, sense perjuí de les responsabilitats de qualsevol tipus que siguen exigibles.  
  
Base tercera. Sol·licituds de participació. Forma, termini i lloc de formalització  
1. La sol·licitud de participació en aquest procés selectiu es tramitarà per mitjans telemàtics, a través de l'enllaç situat en la pàgina principal de la web del Consorci Hospital General Universitari de València (http://chguv.san.gva.es), seguint les instruccions que figuren en aquesta, per a la qual cosa serà necessari disposar del corresponent certificat digital o Zk@ae.  
A través de l'esmentada plataforma, es podrà omplir la sol·licitud, pagar les taxes de participació en cas de no estar-ne exempt o exempta i registrar aquesta sol·licitud per via telemàtica, així com els justificants de les possibles causes d'exempció o bonificació de la taxa.  
Podrà imprimir-se el justificant de presentació al concurs oposició des de la mateixa plataforma.  
Les dades consignades per cada persona sol·licitant en l'esmentat model de sol·licitud, especialment les fixades a efecte de notificacions, seran considerades com les úniques vàlides, i és responsabilitat exclusiva de les persones aspirants tant els errors en la consignació d'aquests com la comunicació al CHGUV de qualsevol canvi que s'hi puga produir.  
2. El CHGUV habilitarà els mitjans tècnics necessaris en la Direcció de Recursos Humans perquè puguen omplir-se les sol·licituds.  
  
3. El termini de presentació de sol·licituds serà d'un mes comptat a partir de l'endemà de la publicació de la present convocatòria en el Diari Oficial de la Generalitat Valenciana (DOGV). Si l'últim dia del termini és inhàbil, s'entendrà prorrogat al primer dia hàbil següent.  
  
No s'admetran i, consegüentment, quedaran excloses les persones que hagen abonat la taxa i no hagen registrat la sol·licitud electrònicament.  
Quan, per motius tècnics no imputables a les persones interessades a participar en el present procediment selectiu, i havent abonat la taxa corresponent de manera telemàtica, no siga possible completar el procés de firma i registre de la sol·licitud de manera electrònica i, consegüentment, no figuren en la llista provisional de persones admeses i excloses del procés selectiu, hauran d'esmenar la seua sol·licitud en la forma que preveu la base 6.2 d'aquests.  
No s'admetrà cap sol·licitud que no s'haja omplit a través d'aquest procediment, d'acord amb el que establix la disposició addicional primera del Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics.  
4. La presentació de la sol·licitud en el procés selectiu comporta la declaració responsable del compliment dels requisits de la convocatòria.  
  
  
Base quarta. Taxa per drets d'examen i entitat bancària col·laboradora  
1. De conformitat amb l'article 29.4.5 de la Llei 20/2017, de 28 de desembre, de taxes de la Generalitat, i en aplicació del Decret llei 10/2023, de 10 d'agost, del Consell (DOGV 9661, 14.08.2023), l'import de la taxa per drets d'examen es fixa en trenta-un euros i cinquanta cèntims (31,50 €).  
2. El pagament de la taxa prevista s'efectuarà exclusivament per mitjans telemàtics.  
3. Les persones amb diversitat funcional igual o superior al 33 %, els/les membres de famílies nombroses de categoria especial, així com els/les membres de família monoparental de categoria especial estan exempts/exemptes del pagament dels drets d'examen; mentre que les persones integrants de famílies nombroses de categoria general, així com les de família monoparental de categoria general, tindran una bonificació del 50 % de la taxa.  
També estaran exemptes del pagament de la taxa les víctimes d'actes de violència que acrediten aquesta condició pels mitjans que preveu l'article 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
4. Les persones exemptes del pagament de la taxa per raons de diversitat funcional, família nombrosa o monoparental de categoria especial, o víctimes d'acte de violència, així com les persones beneficiàries de l'esmentada bonificació sobre aquest pagament, hauran de presentar de manera telemàtica un document acreditatiu d'aquesta causa vàlidament emés per l'Administració o organisme competent a l'efecte.  
5. La falta de justificació de l'abonament de les taxes o de la presentació dins del termini i en la forma corresponent en el registre electrònic corresponent de la sol·licitud determinarà l'exclusió de la persona aspirant.  
Serà procedent la devolució de les taxes per drets d'examen únicament en els supòsits i procediments que preveu la vigent llei de taxes de la Generalitat.  
6. En cap cas, el pagament de la taxa eximirà del tràmit de registre electrònic de la sol·licitud.  
  
Base quinta. Documentació que s'haurà d'acompanyar a la sol·licitud en supòsits especials  
1. Els requisits d'admissió esmentats en la base general 5, així com l'exempció o bonificació sobre el pagament de la taxa per drets d'examen, s'hauran d'aportar en la mateixa plataforma de manera telemàtica amb els documents següents:  
1.1. Acreditació de les següents circumstàncies vinculades al compliment del requisit de nacionalitat, de conformitat amb la normativa pròpia de cada estat:  
- Nacionalitat corresponent a un estat membre de la Unió Europea diferent d'Espanya.  
- Ser cònjuge, descendent menor de 21 anys o major d'aquesta edat dependent de persona nacional de qualsevol estat de la Unió Europea.  
  
- Nacionalitat espanyola amb residència fora d'Espanya.  
- Nacionalitat de qualsevol estat part dels tractats internacionals subscrits per la Unió Europea i ratificats per Espanya en els quals siga aplicable la lliure circulació de treballadors o treballadores.  
1.2. Llibre de família o carnet de família nombrosa de categoria general o especial, o família monoparental de categoria especial o general, o bé certificat de grau de diversitat funcional, a l'efecte de documentar l'exempció o la bonificació sobre el pagament de la taxa per drets d'examen.  
1.3. Dictamen tècnic facultatiu emés per l'òrgan competent de qualificació del grau de diversitat funcional, en el qual consten de manera fefaent la diversitat funcional que haja donat origen al grau reconegut, per part de les persones amb diversitat funcional que sol·liciten qualsevol adaptació de temps addicional, de mitjans o de condicions d'accés, perquè es puga valorar l'adequació de l'adaptació sol·licitada i acordar la seua adopció.  
1.4. En el cas d'aspirants de nacionalitat i llengua diferent de l'espanyola, han d'acreditar un coneixement del castellà, mitjançant un diploma d'espanyol com a llengua estrangera nivell B2 expedit per l'organisme oficial competent.  
Queden exemptes d'aquesta acreditació les persones que acrediten estar en possessió d'una titulació acadèmica homologable, expedida per l'òrgan oficial competent en el territori espanyol.  
  
Base sexta. Admissió d'aspirants  
1. Transcorregut el termini de presentació de sol·licituds, la Direcció de Recursos Humans del CHGUV, com a òrgan de gestió d'aquesta convocatòria, publicarà la llista provisional de persones admeses i excloses, amb el detall del nom i els cognoms, el número de DNI/NIE pseudonimitzat, el torn o la modalitat d'accés i, si és el cas, la causa d'exclusió.  
2. En el termini de deu dies hàbils, les persones interessades podran esmenar els defectes, els errors o les omissions que, al seu parer, hagen pogut motivar la seua exclusió. Una vegada examinades i resoltes les reclamacions, la Direcció de Recursos Humans publicarà la llista definitiva de persones admeses i excloses, en què es detallaran novament nom i cognoms, número de DNI/NIE pseudonimitzat, torn o modalitat d'accés.  
3. Les persones candidates han de comprovar la seua correcta inclusió tant en les llistes provisionals com definitives de persones admeses i excloses en els processos selectius.  
  
Base sèptima. Estructura i organització del procés selectiu  
1. Les proves selectives pel sistema de concurs oposició consistiran en la realització de cada una d'aquests fases a fi de determinar l'aptitud i de fixar l'ordre de prelació d'aquests per a la selecció.  
La valoració del procés selectiu s'efectuarà sobre una puntuació màxima de 250 punts.  
2. La fase d'oposició suposarà la realització per part de les persones aspirants d'un exercici eliminatori.  
L'exercici consistirà en la contestació per escrit, en el termini de 88 minuts, d'un qüestionari de 70 preguntes sobre el contingut dels temes que s'inclouen en l'annex III. El qüestionari serà tipus test en forma de preguntes amb quatre respostes alternatives, de les quals només una serà la correcta.  
D'aquest qüestionari, 5 preguntes versaran sobre el temari general i 5 sobre el temari de normativa sanitària comuna, totes de caràcter teòric. Les 60 preguntes restants seran tant de caràcter teòric com pràctic i versaran sobre el contingut dels temes que constituïxen el temari específic de la categoria, que s'inclouen en l'annex III.  
  
La comissió de selecció podrà incloure en el qüestionari preguntes de reserva, que només es tindran en compte en el cas d'anul·lació per part de la comissió d'alguna de les preguntes principals o operatives.  
  
3. Puntuació de l'exercici.  
3.1. La puntuació màxima de la fase d'oposició es fixa en 150 punts, que correspon al 60 % de la puntuació total del procés selectiu.  
  
3.2. La puntuació s'obtindrà d'acord amb les regles següents:  
3.2.1. Les contestacions en blanc ni puntuen ni penalitzen. La fórmula de correcció serà:  
  
Nombre de respostes correctes netes = Nombre d'encerts - (nombre d'errors / 3)  
  
3.2.2. La puntuació necessària per a superar l'exercici serà la que resulte d'aplicar la corresponent fórmula matemàtica, amb un límit de 67,5 punts. Per davall d'eixa puntuació no podrà considerar-se aprovat l'exercici.  
3.2.3. La publicació de la llista de les qualificacions definitives obtingudes per les persones aspirants servirà d'anunci de l'obertura de la fase de concurs per a les persones que hagen superat la fase d'oposició.  
4. Fase de concurs  
Consistirà en la valoració per part de la comissió de selecció dels mèrits al·legats i documentats per les persones aspirants amb els requisits formals i temporals exigits per la base general 8.2, en funció dels paràmetres que establix el barem de mèrits que acompanya aquesta convocatòria.  
4.1. La puntuació màxima de la fase de concurs es fixa en 100 punts, que correspon al 40 % de la puntuació total del procés selectiu, i només podran ser tinguts en compte els mèrits obtinguts fins al dia de la publicació d'aquesta convocatòria en el Diari Oficial de la Generalitat Valenciana.  
4.2. Criteris de desempat: en cas d'empat, l'ordre de prelació s'establirà atenent, successivament, els criteris següents:  
- A favor de qui haja obtingut més puntuació en la fase d'oposició.  
  
- A favor de qui haja obtingut més puntuació en la fase de concurs.  
  
- Si, després de la utilització dels criteris precedents, persistix l'empat, es dirimirà seguint el mateix ordre dels apartats del barem de mèrits i, si això no és suficient, de conformitat amb l'apartat 3 de la base 7.3 de les generals.  
Base octava. Desenvolupament del procés selectiu  
1. La Direcció de Recursos Humans, com a òrgan de gestió de la vigent oferta d'ocupació pública, en coordinació amb la comissió de selecció, publicarà en el tauler d'anuncis situat en la seu d'aquest òrgan, així com en la web corporativa d'aquesta entitat, la data, l'hora i el lloc de realització de l'exercici, si és el cas, així com de les diferents fases del procés selectiu, per a la qual cosa s'observarà en tot cas el que preveu la base general 7.  
2. Per a la realització de l'exercici, les persones candidates seran convocades en crida única i seran excloses del procés les que no hi compareguen o ho facen una vegada iniciades les proves. Així mateix, seran excloses les persones que no acrediten la seua identitat mitjançant l'exhibició del seu DNI o equivalent per a nacionals d'altres estats, passaport o permís de conduir, sempre que conste en aquests la preceptiva fotografia i sense que resulten admissibles les còpies dels documents indicats. En cas de robatori o extraviament, hauran de presentar la denúncia davant de la policia juntament amb un altre document oficial amb foto. Així mateix, hauran de portar el justificant de presentació de sol·licitud per si se'ls requerix.  
3. D'acord amb el que preveu la base general 7.3, l'ordre d'intervenció de les persones aspirants es farà per ordre alfabètic de cognoms, a partir de la lletra «Y», tal com disposa la Resolució de 8 de juny de 2023, de la Conselleria de Justícia, Interior i Administració Pública (DOGV 9615, 12.06.2023).  
4. La comissió de selecció adoptarà les mesures necessàries per a garantir la confidencialitat del procés i l'anonimat de la prova. Els exercicis que continguen marques o indicis que permeten, fins i tot indirectament, identificar la seua autoria seran anul·lats. Així mateix, durant la realització de les diferents fases i proves, es disposarà de tot el que siga necessari per al seu adequat desenvolupament, per al manteniment de l'ordre i de la igualtat d'oportunitats, per a la correcta identificació de les persones candidates i per a la prohibició de l'ús d'instruments de telecomunicació o de comunicació electrònica.  
5. Durant la prova, amb vista al seu adequat desenvolupament, les persones concurrents hauran d'observar, en tot moment, les instruccions tant de la comissió de selecció com del personal col·laborador o delegat d'aquesta. Qualsevol alteració es reflectirà en l'acta corresponent a la sessió, tenint present que la comissió o el seu personal podran acordar la continuació de l'exercici per part d'un o una aspirant amb caràcter condicional en cas que algun incident requerisca un estudi i acord posterior de la comissió.  
6. Després de la realització de l'exercici, la comissió de selecció farà pública la plantilla provisional de respostes, que podrà ser impugnada en el termini de deu dies hàbils comptats a partir de l'endemà de la seua publicació, per a la qual cosa cal especificar els motius de la impugnació i adjuntar la documentació i la bibliografia que fonamente la reclamació que es formula; tot això, sense perjuí de la utilització dels recursos ordinaris que siguen procedents.  
7. Transcorregut el termini establit en el punt anterior i resoltes, si és el cas, les al·legacions presentades, la comissió de selecció publicarà la plantilla definitiva de respostes, juntament amb la llista provisional que reculla totes les persones participants, amb la indicació de les puntuacions obtingudes. Les puntuacions indicades podran ser impugnades en el termini de deu dies hàbils des de l'endemà de la seua publicació.  
  
8. Finalitzada la fase prèvia d'oposició, la publicació de les relacions nominals amb la puntuació obtinguda obrirà el termini de deu dies hàbils per a la presentació, de manera telemàtica a través de la seu electrònica del CHGUV, de la documentació acreditativa dels mèrits que s'al·leguen.  
Les persones aspirants hauran d'aportar degudament omplit el full d'autobaremació dels mèrits al·legats, per a la qual cosa ompliran prèviament el document d'autobarem que s'hauran de descarregar de la pàgina principal de la web del CHGUV.  
Els mèrits que s'al·leguen es valoraran fins a la data de publicació de la convocatòria en el Diari Oficial de la Generalitat Valenciana.  
Els documents acreditatius dels mèrits al·legats s'hauran d'adjuntar amb el full d'autobaremació, que inclourà una declaració responsable de la persona interessada sobre l'autenticitat d'aquests, sense perjuí que, en qualsevol moment del procés, tant l'òrgan de gestió com la comissió de selecció puguen requerir a les persones candidates que acrediten de manera fefaent la veracitat de les circumstàncies i els documents aportats i que puguen ser objecte de valoració.  
  
Respecte de l'apartat del barem de mèrits d'experiència professional en el CHGUV, la documentació s'acreditarà mitjançant un certificat expedit d'ofici per la Direcció de Recursos Humans.  
La constatació de l'existència d'inexactituds o falsedats comportarà per a la persona a qui beneficien l'exclusió del procediment selectiu o la nul·litat de la seua participació en aquest, sense perjuí de les responsabilitats de qualsevol tipus que siguen exigibles.  
9. La comissió de selecció valorarà els mèrits d'acord amb el que preveu l'annex IV.  
10. Ultimada la valoració, es farà pública una avaluació provisional detallada que podrà ser objecte d'al·legacions durant un termini de deu dies hàbils.  
11. Finalitzat aquest termini, la comissió de selecció farà pública la valoració detallada i definitiva dels mèrits i, simultàniament, es publicarà la llista de persones candidates, detallada d'acord amb les diferents fases i modalitats o torns d'accés, i ordenada de més a menys puntuació fins a fer-la coincidir amb el nombre de places convocades. Aquesta llista nominal constituirà la proposta de persones que han superat el procés selectiu.  
12. En cas de renúncies o exclusions produïdes abans de la resolució definitiva de la convocatòria, l'òrgan de gestió podrà requerir a la comissió de selecció una llista complementària a fi de proveir la totalitat de les places convocades.  
13. La Direcció de Recursos Humans, d'acord amb la proposta de la comissió, requerirà a les persones seleccionades que aporten, en el termini d'un mes, la documentació acreditativa de, com a mínim, els requisits exigibles enumerats en la base 9.1 de les generals reguladores dels processos selectius d'accés o ingrés de personal al CHGUV. I, de conformitat amb el que disposa la base 9.2 de les bases esmentades, la Direcció de Recursos Humans gestionarà la realització dels reconeixements mèdics preceptius de les persones proposades per cada comissió de selecció, abans del seu nomenament.  
14. D'acord amb la proposta formulada per la comissió de selecció competent, una vegada acreditats els requisits exigibles, la presidència del CHGUV dictarà i publicarà en el Diari Oficial de la Generalitat Valenciana la corresponent resolució, en virtut de la qual es nomenaran empleades públiques, en el règim jurídic que corresponga, les persones que hagen superat el procés selectiu.  
15. Una vegada acabat el procés, l'òrgan de gestió de l'oferta d'ocupació pública publicarà desagregades per sexe les dades numèriques corresponents a cada prova i fase del procés selectiu d'aquesta convocatòria, segons el que disposa la mesura 2.3 per a l'execució de l'àrea 2 del II Pla d'igualtat d'aquesta entitat.  
Base novena. Informació i publicitat d'actes i acords  
1. Tota la informació que haja de comunicar-se a les persones aspirants, a excepció de la resolució que pose fi al procés selectiu, que es publicarà en el Diari Oficial de la Generalitat Valenciana, es farà pública tant en el tauler d'anuncis de la Direcció de Recursos Humans del CHGUV com en la web corporativa http://chguv.san.gva.es/empleopublico.  
2. La publicació de les llistes definitives en les diferents fases del procés servirà de notificació a totes les persones interessades, amb la qual cosa es resoldran les al·legacions o impugnacions presentades, i s'obrirà el termini per a la formalització de tots els recursos i les reclamacions que es consideren oportuns.  
  
  
  
Annex III  
Temari - Convocatòria CO/68/22 - Logopeda  
  
observació: el contingut de les normes i disposicions haurà d'entendre's referit en cada moment al seu text vigent a la data de la resolució que publica la llista definitiva de persones aspirants admeses i excloses.  
  
  
Temari general  
1. La Constitució Espanyola de 1978: estructura i contingut. Drets i deures fonamentals, la seua garantia i suspensió. El Tribunal Constitucional. El Defensor del Poble. Reforma de la Constitució. L'Estatut d'Autonomia de la Comunitat Valenciana: La Generalitat. Competències. Relacions amb l'Estat i altres comunitats autònomes. Relacions amb la Unió Europea. Acció exterior. Administració local. Economia i hisenda. Reforma de l'Estatut. Altres institucions de la Generalitat Valenciana.  
  
2. La Llei del Govern Valencià. El Consell. Relacions del Consell i Corts. Administració pública de la Generalitat Valenciana. Responsabilitat dels membres del Consell i de l'Administració pública de la Generalitat Valenciana.  
3. II Pla d'igualtat del CHGUV. La Llei orgànica 1/2004, de 28 de desembre, de mesures de protecció integral contra la violència de gènere. Polítiques públiques: models de decisió. Avaluació de les polítiques públiques: indicadors. Ètica pública i bon govern. L'aplicació del principi de transparència en l'Administració valenciana i el seu règim jurídic. Normativa aplicable a la Comunitat Valenciana en matèria de dependència i persones amb diversitat funcional.  
4. Principis bàsics de seguretat de la informació. Protecció de dades de caràcter personal. Certificats electrònics i firma electrònica. Ús segur de mitjans tecnològics.  
5. Lloc de treball: conceptes bàsics de l'ordinador, sistema operatiu i perifèrics. Dispositius mòbils.  
6. Eines ofimàtiques del lloc de treball. Tractaments de text. Fulls de càlcul. internet i eines de col·laboració.  
7. El Consorci Hospital General Universitari de València (CHGUV): breu història. Estatuts. Organització, estructura i funcionament. Integració amb el Departament de Salut València - Hospital General. El Conveni col·lectiu del CHGUV: planificació, ordenació i gestió de l'ocupació pública. Situacions del personal laboral.  
  
Temari normativa sanitària  
8. Normativa reguladora de la cartera de serveis comuns al Sistema Nacional de Salut i el procediment d'actualització.  
9. Llei de salut de la Comunitat Valenciana. Reglament sobre estructura, organització i funcionament de l'atenció sanitària en la Comunitat Valenciana.  
10. Llei de l'Estatut Bàsic de l'Empleat Públic.  
11. Reglament orgànic i funcional de la Conselleria de Sanitat.  
12. Carrera professional i desenvolupament professional en l'àmbit de les institucions sanitàries.  
13. Llei de prevenció de riscos laborals.  
  
Temari específic  
1. Concepte general d'intervenció logopèdica: prevenció, avaluació, diagnòstic i tractaments. Enfocaments, modalitats, procediments i agents de la intervenció logopèdica. Tractaments habilitadors, rehabilitadors, pal·liatius o compensadors. Tractaments interdisciplinaris. Els serveis de logopèdia en atenció precoç, unitats de dany cerebral i altres àmbits col·laboratius. Adaptació de la intervenció logopèdica en el cicle vital.  
2. Habilitats de comunicació i habilitats terapèutiques dels professionals de la logopèdia. Models centrats en el trastorn, centrats en el pacient i centrats en la persona. Models centrats en la discapacitat i en la participació. Actuació dels logopedes en el marc de la legislació reguladora de l'autonomia dels pacients. Intervenció logopèdica en el medi comunitari i familiar.  
3. Mètodes, procediments, tècniques i instruments d'avaluació i mesures en logopèdia. Processos de mesurament, avaluació i diagnòstic més freqüents per a la intervenció logopèdica i per a la contribució als diagnòstics interdisciplinaris. Aplicació i utilitats d'instruments tipificats, de procediments d'avaluació criterial i informal. Consideracions multiculturals. Els peritatges i informes logopèdics.  
4. Pràctica basada en evidència (PBE) i mètodes d'investigació en logopèdia. Concepte PBE, aplicació i limitacions per a l'exercici de la logopèdia. Fonts documentals i productes EBP de la disciplina. Mètodes d'investigació més freqüents en logopèdia: tipus de disseny, estudis d'eficàcia i efectivitat dels tractaments, estudis evolutius, casos-controls, estudis de cas, etc. Mètodes per a mesurar l'eficàcia dels tractaments en la clínica de logopèdia: canvi clínic significatiu, sèries temporals interrompudes.  
5. Intervenció logopèdica en afàsies i trastorns associats. Concepte de trastorn afàsic. Etiologia, classificacions i semiologia. Trastorns associats: dislèxia adquirida, agnòsies i apràxies. Avaluació, diagnòstic logopèdic i interdisciplinari. Tractaments rehabilitadors i adaptatius dels pacients amb trastorns afàsics. Nivells d'evidència científica dels tractaments.  
6. Atenció logopèdica en dany cerebral adquirit. Concepte de dany cerebral adquirit (DCA). Etiologia del DCA. Tipus de DCA: infantil i en l'adult. Trastorns del llenguatge, de la veu, de la parla i de la deglució en DCA: conceptes de disfàsia, afàsia, agnòsies, apràxia, disàrtria, apràxia, disfàgia. Avaluació logopèdica del DCA: proves d'avaluació formals o informals. Intervenció logopèdica del DCA infantil: estratègies per a l'atenció de la disfàsia, agnòsia, apràxia, disàrtria, apràxia, disfàgia en xiquets. Intervenció logopèdica del DCA en adults: programes per a l'atenció de la disfàsia, agnòsia, apràxia, disàrtria, apràxia, disfàgia.  
7. Atenció logopèdica en deteriorament cognitiu. Deteriorament cognitiu lleu (DCL): concepte, classificació, etiologia. Deteriorament cognitiu moderat o demència: concepte de malaltia d'Alzheimer, demència frontotemporal, vascular i mixta. Etiologia i classificació. Etapes d'evolució dels DCL i de les demències. Simptomatologia lingüística, motora i sensorial d'acord amb el tipus de DCL o de demència. Avaluació logopèdica de la població amb DCL o amb demència. Tipus de programes d'atenció logopèdica: directes i indirectes. Orientació a la família i al cuidador: recomanacions per a facilitar la comunicació amb la persona amb demència en el context familiar i social. Reptes bioètics en l'atenció logopèdica de la persona amb DCL o amb demència.  
  
8. Atenció logopèdica en malalties neurodegeneratives. Concepte de malaltia neurodegenerativa (MN). Concepte i característiques d'algunes MN. Malaltia de Parkinson, esclerosi múltiple, esclerosi lateral amiotròfica. Avaluació logopèdica de la població amb MN. Programes d'atenció logopèdica específics per a dissenyar el tractament de Parkinson, esclerosi múltiple, esclerosi lateral amiotròfica. Orientació a la família i al cuidador: recomanacions per a facilitar la comunicació amb la persona amb MN. Reptes bioètics en l'atenció logopèdica de la persona amb MN.  
9. Atenció logopèdica en disàrtria. Concepte i etiologia de la disàrtria. Classificació de la disàrtria: flàccida, hipocinètica, hipercinètica, atàxica i mixta. Avaluació logopèdica de la disàrtria. Tractament: mètodes per a la rehabilitació o atenció logopèdica dels diferents tipus de disàrtria.  
10. Intervenció logopèdica en trastorns de la veu. La veu normal i patològica. Concepte de disfonia i classificació. Característiques clíniques i acústiques de la veu normal i patològica. Patologia d'origen genètic o estructural de la laringe. Patologia inflamatòria. Traumatismes. Trastorns de la veu d'origen psiquiàtric i/o psicològic. Trastorns d'origen neurològic. Disfonies audiògenes. La disfonia infantil. La veu bitonal. La disfonia en adults majors o presbifonia. La veu professional. La veu en el cant. Les disòdies. La veu esofàgica o erigmofonia. Avaluació multidisciplinària dels trastorns de la veu. Diagnòstic logopèdic. Avaluació funcional de la veu. Valoració subjectiva de la veu. Escala GRBAS. Qüestionari VHI. Valoració acústica de la veu: freqüència. intensitat, duració, timbre. Fonetograma. Rehabilitació de la disfonia infantil. La rehabilitació de la veu en les disfonies funcionals: hipercinètiques i hipocinètiques. Intervenció logopèdica en lesions congènites. Rehabilitació de la veu professional. Mètodes de rehabilitació de la veu esofàgica. Noves tecnologies aplicades a l'avaluació i rehabilitació de la veu. Programes informàtics. Evidència científica de la intervenció logopèdica dels trastorns de la veu.  
  
11. Intervenció logopèdica en les anomalies craniofacials, fissures i disfunció velofaríngia. Conceptes d'anomalies craniofacials i fissures, etiologia i classificacions. Dismorfologies més freqüents (facial, oral, faríngia, dental, etc.). Alteracions funcionals (alimentació, disfunció tubària, hipoacúsia transmissió, etc.). Aspectes del desenvolupament: parla, llenguatge i cognició. Tipus de disfunció velofaríngia i alteracions de ressonància: causes i efectes en la parla. Abordatge interdisciplinari i rol del logopeda en l'equip craniofacial. Procediments d'avaluació: parla, ressonància, funció velofaríngia i altres alteracions funcionals. Aportacions del logopeda en el diagnòstic de la disfunció velofaríngia: valoració dinàmica de la parla. Tractaments logopèdics: Atenció precoç en xiquets amb fissures, teràpia de la parla i prevenció i/o rehabilitació de les alteracions funcionals associades. Evidència científica dels tractaments.  
12. Dificultats d'alimentació i disfàgia al llarg del cicle vital i disfuncions orals no verbals. Concepte de deglució. Anatomia, fisiologia i fases. Fisiopatologia de la deglució. Concepte de disfàgia. Etiologia i classificacions. Complicacions, signes i símptomes. Mètodes diagnòstics i valoració: tècniques instrumentals i proves complementàries. Dificultats d'alimentació en prematurs i nounats. Rol del logopeda en l'UCI pediàtrica i/o unitat de neonatologia. Procediments d'avaluació i orientacions a la família. Dificultats d'alimentació en l'edat pediàtrica. Factors de risc associats. Avaluació i tractament. Trastorns d'alimentació de base sensorial. Avaluació i tractament. Dificultats d'alimentació en l'edat adulta. Avaluació i tractament. Hàbits disfuncionals orals. Avaluació i tractament. Evidència científica dels tractaments.  
13. Intervenció logopèdica en la deficiència auditiva. Concepte de deficiència auditiva. Hipoacúsies: causes, descripció i classificació. Proves de diagnòstic auditiu. Pròtesis auditives i ajudes tècniques. Implicacions de la hipoacúsia en el desenvolupament del llenguatge, parla i veu. Característiques psicològiques de la persona amb deficiència auditiva. Avaluació del llenguatge. Aspectes a avaluar i eines d'exploració. Diagnòstic logopèdic i interdisciplinari. Tipus de SAAC en deficiència auditiva. Habilitació i rehabilitació auditiva. Característiques de la hipoacúsia en edat adulta i envelliment. Intervenció logopèdica en presbiacúsia.  
14. Intervenció logopèdica en els trastorns del llenguatge associats a discapacitat intel·lectual. Concepte de discapacitat intel·lectual (DI). Característiques generals de les alteracions del llenguatge en DI. Semiologia dels trastorns del llenguatge en síndromes de base genètica que cursen amb DI. Avaluació del llenguatge i la comunicació en persones amb DI. Intervenció en les fases inicials del desenvolupament de la comunicació i el llenguatge. L'ús de SAAC. Intervenció en els nivells de la llengua. Evidència dels tractaments.  
15. Intervenció logopèdica en els trastorns del desenvolupament del llenguatge. Trastorn del desenvolupament del llenguatge (TDL). Definició del trastorn (DSM 5, CIE-11). Característiques clíniques. Evolució conceptual. Criteris diagnòstics. Tipologia clinicosemiològica i empírica. Dificultats gramaticals. Dificultats lèxiques. Dificultats pragmàtiques. Dificultats narratives. Xiquets o xiquetes amb inici tardà del llenguatge. Característiques. Evolució i factors de risc. Alteracions del desenvolupament del llenguatge associades a bilingüisme. Les dificultats d'aprenentatge associades. Evolució. Avaluació i diagnòstic: diferents instruments d'avaluació. Tractament. Model multidimensional de la intervenció. Objectius. Estratègies d'afrontament. Procediments. Intensitat del tractament. Agents d'intervenció. Programes d'estimulació global de l'etapa prelingüística. Programes d'estimulació global en l'inici de l'etapa lingüística. Els programes d'assessorament per a pares i cuidadors. La intervenció en els nivells de la llengua. Sistemes augmentatius de comunicació més indicats. Evidència científica de l'efectivitat dels diferents tractaments i evidència de la seua efectivitat.  
16. Intervenció logopèdica en els trastorns del desenvolupament de la parla. Definició del trastorn fonològic (DSM 5, CIE-11). Característiques clíniques. Subtipus del trastorn de parla. Dispràxia o apràxia de la parla en el desenvolupament. Coneixement fonològic i nivells de representació fonològica. Desenvolupament del control motor i de la percepció de la parla. Desenvolupament fonològic. Avaluació del processament de la parla de xiquets i xiquetes amb trastorns fonològics. Planificació del tractament. Tractament per als diferents nivells de representació: enfocaments orientats a la intervenció en l'inputž enfocaments orientats a la intervenció en l'output, enfocaments orientats a la intervenció fonològica pròpiament i metafonològica. Evidència de l'efectivitat dels tractaments.  
17. Intervenció logopèdica en el trastorn de l'espectre autista i el trastorn de la comunicació social. Concepte del trastorn de l'espectre autista (TEA). Etiologia/bases neurobiològiques i teories explicatives. Trastorns associats. Primeres manifestacions en el desenvolupament. Alteracions del llenguatge en el TEA. Avaluació diagnòstica interdisciplinària. Valoració de la comunicació i el llenguatge. Models d'intervenció global en el TEA. Nivells d'evidència científica. Programes en què ha intervingut la família. Ús de sistemes augmentatius/alternatius de comunicació. El trastorn de la comunicació social: concepte i procediments d'avaluació. Intervenció en habilitats pragmàtiques i discursives.  
18. Intervenció logopèdica en atenció precoç. Principis bàsics de l'atenció precoç (AP). Models d'intervenció. Bases neurobiològiques de l'AT. Plasticitat neuronal. Intervenció en el desenvolupament global del xiquet o la xiqueta. Senyals d'alarma. Àmbit hospitalari. Xiquets o xiquetes d'alt risc. Instruments d'avaluació del desenvolupament cognitiu i del llenguatge en l'etapa infantil (0/6 anys). Tractaments basats en evidències científiques. Llibre blanc de l'atenció precoç. ODAP (organització diagnòstica de l'atenció precoç). Model d'atenció centrat en la família. Aplicació dels SAAC en l'atenció precoç.  
  
19. Intervenció logopèdica en disfèmia. Trastorns de la fluïdesa de la parla: tartamudesa i taquifèmia. Definició de tartamudesa i conductes associades. Respostes motores, fisiològiques, conductes i processos cognitius. Disfèmia o tartamudesa. Tartamudesa del desenvolupament i tartamudesa adquirida o neurogènica. Semblances i diferències. Etiologies desencadenants. Etiologia de la tartamudesa. Factors genètics, biològics, psicolingüístics i ambientals. Teories explicatives. Tartamudesa infantil, en l'adolescència i en l'adult. Avaluació i diagnòstic diferencial. Escales de severitat. Tractament. Intervenció en etapes primerenques i en la tartamudesa crònica. Procediments directes i indirectes. Noves tecnologies aplicades al tractament de la tartamudesa. Evidència científica dels tractaments. Guia i recomanacions per a persones que quequegen, familiars, mestres i altres professionals.  
20. Intervenció logopèdica en els trastorns del llenguatge escrit. Instruments d'avaluació i criteris diagnòstics de les dificultats específiques d'aprenentatge del llenguatge escrit. Trastorns associats i comorbiditat més freqüent.  
21. Intervenció en les dificultats de codificació i descodificació del llenguatge escrit. Intervenció en la comprensió i elaboració del llenguatge escrit i adaptació al llarg del cicle vital.  
22. Intervenció logopèdica en la paràlisi cerebral infantil. Concepte, incidència i etiologia. Manifestacions del dany cerebral infantil primerenc. Trastorns associats.  
23. Problemes de llenguatge en la paràlisi cerebral infantil. Diagnòstic i tractament. Reeducació de la motricitat bucofacial. Tractament de l'alimentació. SAAC i ajudes tècniques per a persones amb paràlisi cerebral.  
24. Els sistemes de comunicació augmentativa i alternativa en la intervenció logopèdica (SAAC). Destinataris. Tipus de SAAC: amb ajuda o sense ajuda.  
25. Valoració i presa de decisions per a l'elecció d'un SAAC. Test ComFor: Precursors de la comunicació. Tecnologies d'ajudes a la comunicació augmentativa. Ús de les SAAC.  
  
  
  
Annex IV  
Barem de mèrits aplicable a la fase de concurs  
CO/68/22 Logopeda  
  
1. Serveis prestats: fins a un màxim de 50 punts.  
a) Pels serveis prestats en les institucions sanitàries públiques del Sistema Nacional de Salut gestionades directament o indirectament, a través de consorcis o mitjançant contractes de gestió de servei públic per concessió, d'acord amb el que establix la Llei 15/1997, de 25 d'abril, en les institucions sanitàries públiques de països de la Unió Europea o de l'Espai Econòmic Europeu, i en les fundacions públiques per a la investigació d'establiments del Sistema Nacional de Salut, en la mateixa categoria professional i, si és el cas, especialitat: puntuació de 0,23 per mes.  
b) Pels serveis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servei públic per concessió, segons el que establix la Llei 15/1997, de 25 d'abril, i en les institucions sanitàries públiques de països de la Unió Europea o de l'Espai Econòmic Europeu, en diferent categoria professional: puntuació de 0,12 per mes.  
c) Pels serveis prestats en la mateixa categoria professional i, si és el cas, especialitat, sempre que quede acreditat que la plaça exercida té el mateix contingut funcional que la categoria professional en la qual s'inscriu, amb una puntuació de 0,12 per mes treballat, amb un màxim de 5 punts:  
- Com a personal sanitari del cos militar de sanitat en centres sanitaris i hospitals militars dependents del Ministeri de Defensa de l'Estat espanyol.  
- Com a personal sanitari d'institucions penitenciàries.  
- Com a personal sanitari en institucions públiques i centres sociosanitaris, totes de titularitat de la Generalitat Valenciana i gestió directa per una administració pública.  
d) Pels serveis prestats en la mateixa categoria professional i, si és el cas, especialitat, sempre que quede acreditat que la plaça exercida té el mateix contingut funcional que la categoria professional en la qual s'inscriu, amb una puntuació de 0,10 per mes treballat, amb un màxim de 5 punts:  
- Com a personal sanitari en entitats concertades que atenguen pacients de la sanitat pública de la Generalitat Valenciana a través de contractes, en la modalitat de concerts, subscrits de conformitat amb la normativa vigent en cada moment en matèria de contractació administrativa i accions concertades gestionades de conformitat amb la Llei 7/2017, de 30 de març, de la Generalitat.  
- Com a personal sanitari que preste serveis en les mútues col·laboradores amb la Seguretat Social i en els centres sanitaris que en depenen.  
2. Formació: fins a un màxim de 34 punts:  
a) Titulacions acadèmiques oficials del mateix o superior nivell a aquella requerida per a l'accés a la categoria objecte de la convocatòria i de la mateixa classificació (sanitari), i/o altres especialitats sanitàries diferents del mateix o superior nivell a la requerida per a exercir la categoria i, si és el cas, especialitat a la qual s'opta: per cadascuna, 1,5 punts, amb un màxim de 3 punts.  
b) Doctorat: 6 punts. Si s'ha aconseguit amb la qualificació cum laude, se sumarà 1 punt més. Si s'han completat els plans de promoció de la investigació, el desenvolupament experimental i la innovació a través dels contractes Río Hortega o Sara Borrell se sumaran 2 punts més, i si s'han completat els programes Juan Rodés o Miguel Servet, se sumaran 4 punts més, i no serà computable en aquests dos últims casos els programes Río Hortega o Sara Borrell.  
c) Màsters universitaris oficials: per cadascun, 1,50 punt, amb un màxim de 3 punts.  
d) Altres títols universitaris diferents dels oficials: per cadascun, 1 punt, amb un màxim de 2.  
e) Altres activitats formatives: màxim de 13 punts per a categories professionals en què el requisit d'accés a aquesta exigisca una especialitat sanitària i 19 punts per a la resta de categories:  
e.1) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més, si el curs realitzat és en matèria d'igualtat de gènere, se sumaran 0,15 punts més.  
e.2.) Per cada curs de formació impartit, cada 10 hores lectives es valoraran amb 0,15 punts, fins a un màxim de 2 punts.  
3. Altres activitats relacionades amb la categoria: fins a un màxim de 10 punts.  
a) Activitats de tutorització i docència relacionades amb la formació sanitària especialitzada en Ciències de la Salut mitjançant el sistema de residència: 0,50 punts per cada any de residència, fins a un màxim de 3 punts.  
b) Per cada curs acadèmic complet com a professor o professora associats en Ciències de la Salut en departaments de salut amb conveni específic amb la universitat i amb programa de docència pregraduada o de formació corresponent a l'àrea de coneixement exigit per a l'accés a la categoria professional i/o de docent de pràctiques: 0,25 punts, fins a un màxim de 2 punts.  
c) Per cada dotze mesos formant part de comissions clíniques acreditades en institucions sanitàries públiques: 0,25 punts, fins a un màxim d'1 punt.  
  
d) Per la realització de treballs científics i/o tècnics, fins a un màxim de 2 punts:  
- Per cada publicació en revista científica o tècnica: 0,25 punts.  
- Per cada capítol de llibre: 0,25 punts.  
- Per cada llibre: 1 punt.  
e) Coneixement d'altres idiomes comunitaris diferents del castellà i valencià, fins a un màxim d'0,50 punts segons l'escala següent:  
  
- A2: 0,10 punts  
- B1: 0,20 punts  
- B2: 0,30 punts  
- C1: 0,40 punts  
- C2: 0,50 punts  
f) Per la participació en els òrgans col·legiats de selecció i/o la pertinença al Col·legi de Selecció i Provisió: 0,25 punts per nomenament o any de pertinença, fins a un màxim de 0,50 punts.  
g) Per altres activitats rellevants: 0,10 punts per activitat, fins a un màxim d'1 punt.  
4. Valencià, fins a un màxim de 6 punts, segons l'escala següent:  
  
- A1: 0,50 punts  
- A2: 1,50 punts  
- B1: 3 punts  
- B2: 4 punts  
- C1: 5 punts  
- C2: 6 punts